પછી તો ગામનાં બધાં જ વડીલો, સ્ત્રીઓ અને પ્રાણીઓ ખૂબ જ પરેશાન થઈ ગયાં હતાં. એટલે બધાં જ બપોરના સમયે ભેગાં થયાં અને વિચાર્યું કે, આ રાજુ આપણને બધી જ હોળી-ધુળેટીમાં પરેશાન કરે છે, તો આપણે પણ તેને પાઠ ભણાવવો જ પડશે તો જ તે સમજશે. પછી તો બધાંએ ભેગાં મળી એક ઉપાય વિચાર્યો. એ ઉપાય મુજબ જ્યાં રાજુ બધાંને પરેશાન કરતો હતો ત્યાં બધાંએ આવીને એક જ સાથે રંગ, ગુલાલ અને પાણીથી રાજુને ખૂબ ભીંજવી દીધો. અરે! એટલો રંગ છાંટયો કે રાજુને શ્વાસ લેવો મુશ્કેલ પડવા લાગ્યો. પછી બધાંએ રંગ નાખવાનું બંધ કર્યું. રાજુએ પણ બધાંની માફી માગી અને કહ્યું, “હવેથી હું કોઈ દિવસ આવી રીતે કોઈને હેરાન-પરેશાન નહીં કરું.” કોઈ પણ દિવસ આવી રીતે હોળી નહીં રમું.